CREACIÓN DA SEDE ELECTRÓNICA, ESTABLECEMENTO DO REXISTRO ELECTRÓNICO E CREACIÓN DO SELO ELECTRÓNICO DO CONCELLO DE MOAÑA, MEDIANTE RESOLUCIÓN DA ALCALDESA
ADMINISTRACIÓN LOCAL — Municipal — Moaña (Outros documentos, notificacións e informacións públicas, 14/08/2018)

A través deste anuncio fago pública a resolución da Alcaldía nº 537, do 6 de agosto de 2018, que ditei para a creación da sede electrónica, establecemento do rexistro electrónico e creación do selo electrónico do Concello de Moaña: Na resolución da Alcaldía do 13 de xullo de 2018 establecíanse as condicións xerais sobre as que se asenta a implantación da administración electrónica no Concello de Moaña, para cumprir o esixido na Lei 40/2015, de 1 de outubro, de réxime xurídico do sector público (LRXSP). É nos artigos 3.2 e 19 do Real Decreto 1671/2009, de 6 de novembro, polo que se desenvolve parcialmente a Lei 11/2007, de 22 de xuño (declarados vixentes na disposición derrogatoria única número 2, letra g), da Lei 39/2015, de 1 de outubro, do procedemento administrativo común das AAPP –LPACAP-) nos que se regula a creación, respectivamente, das sedes electrónicas e dos selos electrónicos. En ámbolos dous casos a creación é mediante resolución da persoa titular do organismo público. A resolución de creación da sede debe publicarse no Boletín e a resolución de creación de selo electrónico debe publicarse na sede electrónica. Por outra banda, cómpre que este concello aproveite tódalas ferramentas e plataformas que se lle poñen ao seu dispor para que no próximo mes de outubro estea pronto para cumprir con todas as obrigas recollidas na LPACAP e na LRXSP; e, máis en concreto, coas disposicións establecidas en canto a Rexistro e Punto de acceso xeral electrónico da Administración, polo que debe crearse formalmente a sede electrónica do Concello de Moaña. Polo exposto, PRIMEIRO: Crear a sede electrónica do Concello de Moaña, dispoñible no enderezo electrónico: http://concellodemoana.sedelectronica. gal, cuxa titularidade, xestión e administración correspóndelle a este Concello. SEGUNDO: A sede electrónica suxéitase aos principios de publicidade oficial, responsabilidade, calidade, seguridade, dispoñibilidade, accesibilidade, neutralidade e interoperabilidade. TERCEIRO: A sede electrónica será accesible aos cidadáns todos os días do ano, durante as vinte e catro horas do día. Só cando concorran razóns xustificadas de mantemento técnico ou operativo poderá interromperse, polo tempo imprescindible, a accesibilidade á mesma. CUARTO: As características, condicións de identificación e seguridade das súas comunicacións, contidos e servizos serán os dispostos na normativa aplicable. En concreto disporá dos seguintes: 4º A) Contidos: 4º B) Os servizos a disposición da veciñanza que incorpora a sede electrónica son: 4º C) Medios para a formulación de suxestións e queixas. QUINTO: Establecer que a publicación de actos e comunicacións no taboleiro de anuncios da sede electrónica terá carácter complementario á publicación no taboleiro de anuncios municipal, sen prexuízo de que poida ser substituída pola devandita publicación electrónica nos casos en que así se determine. SEXTO: Establecer o rexistro electrónico do Concello de Moaña, que se rexerá no relativo ao calendario, horario e cómputo de prazos polo previsto no artigo 31 da Lei 39/2015. O acceso ao Rexistro Electrónico do Concello de Moaña efectuarase a través da sede electrónica do Concello de Moaña, na dirección electrónica http://concellodemoana.sedelectronica. gal. SÉTIMO: Crear o selo electrónico do Concello de Moaña, coas características seguintes: OCTAVO: Publicar no Boletín Oficial da Provincia de Pontevedra a presente resolución. A alcaldesa, Leticia Santos Paz